Case ID: 1057020
Sentence 27: İş üzrə həmçinin müəyyən edilmişdir ki, iddiaçı ilə eyni binada yaşamış sakinlərin Bakı şəhər İcra Hakimiyyətinə, Nərimanov rayon İcra Hakimiyyətinə, Respublikanın mərkəzi icra hakimiyyəti və hüquq-mühafizə orqanların rəhbərlərinə ünvanladıqları xx 2016-cı il tarixli kollektiv şikayət ərizələrində yaşadıqları Heydər Əliyev prospekti, 79/2 saylı yaşayış binasının Nərimanov rayon İcra Hakimiyyəti tərəfindən 20 gün ərzində söküldüyü, bununla bağlı bina sakinləri ilə İcra Hakimiyyəti arasında bağlanmış zəmanət müqaviləsi üzrə köçürülən sakinlərə yeni mənzil verilənə qədər nəzərdə tutulan aylıq kirayə haqlarını hər üç aydan bir əvvəlcədən ödənilməsi şərtlərinin Nərimanov rayon İcra Hakimiyyəti tərəfindən 2015-ci ilin sonundan pozulması, mənzillərdə aparılan təmir işlərinin yararsız vəziyyətdə olması, sakinlərin öz hesablarına aparılan təmir işlərinə görə təmir xərclərinin əvəzinin ödənilməməsinə öz narazılıqlarını bildirməklə yanaşı, bu işdə təqsiri olan bir sıra vəzifəli şəxslərin ifşa olunmasında onlara köməklik göstərilməsi xahiş olunmuş, sakinlərin kollektiv müraciətlərinə Nərimanov rayon İcra Hakimiyyəti tərəfindən verilmiş İ-27/3-069/2 saylı, xxxx 2016-ci il tarixli cavab məktubunda, yaşayış binası tikilib istifadəyə verilənədək, həmin binanın 1 otaqlı mənzillərində yaşayan sakinlərə aylıq kirayə haqqı 300 manat, 2 otaqlılara 400 manat, 3 və daha çox olanlara isə 500 manat verildiyi, yeni yaşayış binası 2016-cı ilin martın 1-dək istifadəyə verildiyindən aylıq müavinətlərin verilməsinin dayandırıldığı, iddiaçıya münasibətdə yeni mənzilində apardığı təmir işlərinə görə mənzilin hər bir kvadratmetri üçün 150 manat təmir haqqı təklif edildiyi, nəqliyyat vasitələrinin saxlanması üçün isə alternativ olaraq yaşadığı binanın altında yerləşən və keçid üçün nəzərdə tutulan 40 kv.m-lik sahənin qaraj kimi istifadəsinə verilməsinin mümkün olduğu göstərilmiş, Nərimanov rayonu Heydər Əliyev prospekti 79/2 saylı binanın sakinlərinə kirayə haqlarının ödənilməsi cədvəlinə görə İddiaçı aylıq 500 manat kirayə haqqı ödənilmiş, iddiaçı xxxx 2016-cı il tarixdə yenidən şikayət ərizəsi ilə Bakı şəhər İcra Hakimiyyətinə, Nərimanov rayon İcra Hakimiyyətinə, Respublikanın mərkəzi icra hakimiyyəti və hüquq-mühafizə orqanların rəhbərlərinə müraciət edərək, 105,42 kv.m olan 3 otaqlı mənzilin tam təmir olunması üçün statistik orta hesablamalara görə hər kv.metri üçün orta hesabla 500 manat, cəmi-52.710 manat ödənilməsini xahiş etdiyi halda, cavabdehin mənzilin hər bir kvadratmetri üçün 150 manat təmir haqqı təklif etdiyini, , Nərimanov rayon İcra Hakimiyyəti ilə arasında imzalanmış xxxx 2013-cü il tarixli, 28-79/2 saylı zəmanət müqaviləsinə əsasən Nərimanov rayon İcra Hakimiyyətinin üzərinə düşən öhdəliklərin yerinə yetirilməsində yardımçı olmalarını xahiş etmiş, Azəbaycan Respublikasının Fövqəladə Hallar Nazirliyinin X10 Xidmətinin 3-cü ərazi X10 İdarəsinin iddiaçıya ünvanladığı xxxx 2016-cı il tarixli məktubunda, yanğın keçidlərində hər hansı formada tikinti işlərinin aparılmasının qanuna zidd hal olduğu barədə məlumat verilmişdir.